**Regulamentul Oficial al Campaniei COCA-COLA și FRESHFUL:** „**Returnezi și câștigi!"**

1. **SECȚIUNEA 1. ORGANIZATORUL CAMPANIEI**

Campania „**Returnezi și câștigi!"** (denumită în continuare „**Campania**”) este AQși desfășurată de către:

1. **Coca-Cola HBC Romania S.R.L.** (denumită în continuare „**Coca-Cola**"), o societate comercială din România, cu sediul social în Strada Ing. George Constantinescu, nr. 4B și Str. George Constantinescu nr. 2-4, Globalworth Campus, Clădirea B, Etaj 12, Sectorul 2, București înregistrată la Registrul Comerțului sub nr. J2024012733402, având cod de identificare fiscală RO474152, reprezentată legal de Corneliu Cărămizaru, în calitate de Administrator Unic / General Manager și
2. **EMAG RETAIL S.R.L.** (denumită în continuare „**Freshful**"), o societate comercială din România, cu sediul social în București, Gara Herăstrău nr. 6, Clădirea Globalworth Square, etaj 2, Sectorul 2, înregistrată la Registrul Comerțului sub nr. J2021002852231, având cod de identificare fiscală 44231872, reprezentată legal de Tudor Mircea Mihăilescu, în calitate de Administrator / General Manager,

Ambele părți fiind denumite în continuare, în mod colectiv, „**Organizatorii**" și individual „**Organizatorul**”.

1. **SECȚIUNEA 2. DESCRIEREA CAMPANIEI**

2.1. Coca-Cola și Freshful se unesc pentru a încuraja returnarea ambalajelor înscrise in Sistemul de Garanție-Returnare prin intermediul aplicației Freshful. Utilizatorii aplicației Freshful care vor alege să returneze ambalajele prin intermediul curierilor Freshul vor primi un premiu sub forma de puncte de loialitate (denumite în continuare „FreshPoints”) pentru fiecare ambalaj returnat aferent unui produs din portofoliul Coca-Cola.

2.2. Participanții la Campanie sunt obligați sa respecte termenii și condițiile prezentului regulament oficial al Campaniei („**Regulamentul** **Oficial**” sau „**Regulamentul**”).

2.3. Regulamentul Oficial este întocmit și va fi făcut public conform legislației aplicabile în România, în website-ul Coca-Cola în secțiunea Regulamente, precum și în website-ul Freshful în secțiunea Regulamente Campanii. De asemenea, Regulamentul este disponibil, în mod gratuit, oricărui consumator (i) prin transmiterea unui e-mail la contact@freshful.ro sau (ii) poate fi obținut prin trimiterea unei solicitări scrise prin poștă, în atenția Freshful, la sediul social din Str. Gara Herăstrău nr. 6, Clădirea Globalworth Square, etaj 2, sector 2, București, România, pe toata durata de desfășurare a Campaniei..

2.4. Organizatorii își rezerva dreptul de a modifica sau schimba prezentul Regulament Oficial, urmand ca astfel de modificări să intre în vigoare numai după anunțarea în mod public a modificarilor respective prin intermediul acelorași canale de comunicare prin care Regulamentul Oficial a fost făcut public anterior, precum și prin notificarea autorităților competente, după caz, dacă modificările efectuate necesita o astfel de notificare.

2.5. Potrivit liberei decizii a Organizatorilor, Campania poate fi mediatizată în scopul informării publicului, inclusiv prin intermediul unor materiale publicitare și/sau cu rol informativ. Informațiile pe care astfel de materiale le pot contine vor fi interpretate în conformitate cu prevederile prezentului Regulament și ale legislației aplicabile. Imaginile folosite pe materialele de promovare și orice canale de comunicare a Campaniei sunt exclusiv cu titlu de prezentare. Avand in vedere limitările obiective specifice materialelor și/sau mesajelor publicitare și/sau cu rol de comunicare, întotdeauna vor prevala prevederile Regulamentului Oficial.

1. **SECȚIUNEA 3. OBIECTUL ȘI DURATA CAMPANIEI**

3.1. Campania este organizată și desfășurată exclusiv prin site-ul si aplicația Freshful <https://www.freshful.ro/> , în conformitate cu prezentul Regulamentul, obligatoriu pentru toți participanții, în aria de livrare a Freshful (lista completă a localităților deservite poate fi vizualizată accesând linkul <https://www.freshful.ro/info/livrarea> ).

3.2. Campania se desfășoară între 25 august 2025, ora 00:00 și 31 august 2025, ora 23:59 (denumită în continuare „**Perioada Campaniei**”). Organizatorii își rezervă dreptul de a modifica Perioada Campaniei pe parcursul derulării acesteia, dar nu înainte de a anunța acest lucru public. Campania va putea fi întreruptă pentru durate determinate și/sau va putea înceta în caz de forță majoră sau caz fortuit, așa cum sunt acestea definite de lege și/sau printr-o decizie comună a Organizatorilor.

1. **CONDIȚII DE PARTICIPARE: PARTICIPANTI SI PRODUSE PARTICIPANTE**

4.1. Campania este deschisa participarii exclusive a persoanelor fizice cu vârsta de 18 ani, vârstă împlinită la data începerii Campaniei, cetățeni români și cetățeni străini, rezidenți în România, sau cu domiciliul sau reședința, chiar temporară, în România și care îndeplinesc cumulativ urmatoarele conditii (denumiți în continuare „**Participanții**”):

a) sa plaseze o comanda, indiferent de valoare, pe site-ul Freshful sau din aplicatia Freshful;

b) sa solicite odata cu comanda si sa achizitioneze sacul special pentru colectarea ambalajelor SGR;

c) cu ocazia livrarii comenzii de catre livratorul Freshful, sa returneze in sacul special SGR ambalajele Produselor participante, astfel cum acestea sunt definite mai jos.

Pentru claritate, toate condițiile pentru participare enumerate mai sus trebuie îndeplinite la data începerii Campaniei.

4.2. La aceasta Campanie nu au drept de participare următoarele persoane:

1. prepușii (inclusiv, însă fără a se limita la angajații) Organizatorilor Coca-Cola si Freshful;
2. prepușii (inclusiv, însă fără a se limita la angajații) prestatorilor de servicii de leasing de personal ai Organizatorilor Coca-Cola si Freshful, indiferent de locația/locatiile Organizatorilor în care sunt alocați acești prepuși;
3. prepușii (inclusiv, însă fără a se limita la angajații) prestatorilor de servicii de orice fel ai Organizatorilor, care prestează servicii în interiorul sediului social, al punctelor de lucru, al depozitelor, și al oricăror imobile/locații în cadrul cărora Organizatorii își desfășoară activitatea. Se aplică prezenta prevedere indiferent de tipul de activitate pe care angajații acestor prestatori o desfășoară sau de timpul pe care îl petrec în imobilele/ locațiile în cadrul cărora Organizatorii își desfășoară activitatea;
4. membrii familiilor prepușilor mentionati la punctele a. – c. de mai sus (spre exemplu dar fără a ne limita la: copii, părinți, soț/soție, frate/sora, cumnați, unchi, verișori etc.);
5. persoanele a căror vârstă este mai mica de 18 ani împliniți la data începerii Campaniei. Organizatorii își rezervă dreptul de a lua toate măsurile pentru a preveni înscrierea în Campanie a persoanelor sub vârsta minimă acceptată, conform prezentului Regulament.

4.3. Ambalajele SGR, denumite si „**ambalaje cu garantie SGR**” sau „**ambalaje cu garantie**” sunt ambalaje primare nereutilizabile din sticlă, plastic sau metal, cu volume cuprinse între 0,1 l şi 3 l inclusiv, utilizate pentru bere, mixuri de bere, mixuri de băuturi alcoolice, cidru, alte băuturi fermentate, sucuri, nectaruri, băuturi răcoritoare, ape minerale şi ape de băut de orice fel, vinuri şi spirtoase, care poartă marcajul SGR în conformitate cu legislația aplicabilă și cu prezentul Regulament. Nu fac obiectul SGR următoarele: pahare pentru băuturi, ambalaje de tip pouches - ambalaje flexibile de tip pungă în straturi, bag-in-box - băuturi în cutie închisă de carton şi orice alt ambalaj care nu îşi poate păstra forma după golire.

Produsele participante sunt ambalajele returnate aferente produselor din portofoliul Coca-Cola, acceptate în Sistemul de Garanție-Returnare în România, respectiv: Coca-Cola, Fanta, Sprite, Schweppes, Cappy, Fuzetea, Dorna, Smartwater, Powerade (denumite în continuare „**Produsele** **participante**”).

1. **SECȚIUNEA 4. MECANISMUL CAMPANIEI**

**5.1. Mecanismul Campaniei:**

a) Participantul trebuie să aibă dreptul să se logheze / înregistreze in contul de pe site-ul Freshful sau în aplicația Freshful, disponibilă gratuit în magazinele Google Play și App Store,

b) După autentificarea în contul personal, Participantul care a plasat o comanda, indiferent de valoare, poate solicita la momentul livrarii comenzii, ridicarea ambalajelor cu garanție SGR prin intermediul curierilor Freshful.

c) Ambalajele pot fi returnate doar in sacul special pentru colectarea ambalajelor SGR, care poate fi achizitionat din platforma sau din aplicatia Freshful. Ambalaje cu garantie SGR pot fi returnate indifferent daca au fost achizitionate din platforma sau aplicatia mobila Freshful sau de la alti comercianti,

d) Odată cu procesarea ambalajelor, pentru fiecare sticlă, pet sau doză a unui produs din portofoliul Coca-Cola colectată astfel, Participantii vor primi 1 Leu sub forma de “Freshpoints” in contul său din aplicația Freshful, care reprezintă garanția ambalajului de 50 de Bani (garanția SGR), plus inca o data valoarea ei, Pentru claritate, 1 Leu reprezinta 100 FreshPoints. e) Ulterior, aceste puncte pot fi utilizate la orice comandă viitoare realizată în aplicația Freshful sau pe site-ul Freshful, Pentru a achita o comandă Freshful cu FreshPoints, clientul trebuie să aleagă la checkout numărul de puncte pe care dorește să le aplice pe coș. De la plata cu FreshPoints se exclud produsele din tutun, costurile operaționale și tips curier.

f) Toate ambalajele cu garantie SGR colectate de Participanti vor fi ridicate și pentru toate se va primi garanția de 50 de Bani în aplicația Freshful. Valoarea garanției va fi dublată doar pentru Produsele participante, respectiv: Coca-Cola, Fanta, Sprite, Schweppes, Cappy, Fuzetea, Dorna, Smartwater, Powerade,

g) Punctele FreshPoints rezultate din dublarea garanției vor fi valabile 30 de zile de la data emiterii. Punctele FreshPoints rezultate din ambalajele cu garanție predate vor fi valabile, conform legii, timp de 1 an de la data emiterii.

h) Toate Produsele participante trebuie sa indeplineasca prevederile **Regulamentului Programului de Colectare Ambalaje cu Garantie / Ambalaje SGR**, publicat pe website-ul Freshful în secțiunea Regulamente Campanii,

i) Un Participant are dreptul de a returna un singur sac SGR pentru fiecare comanda livrata. .

5.2. Prin intermediul Campaniei, pentru Produsele participante colectate de la Participanți, acestia primesc in Contul de client în aplicația Freshful, in urma verificarii indeplinirii conditiilor privind returnarea in cadrul sistemului SGR, , sub forma de puncte de loialitate „FreshPoints”. Participantii pot folosi aceste puncte ulterior, ca metoda de plata, pentru a acoperi, parțial sau integral, valoarea viitoarelor comenzi plasate prin intermediul platformei www.freshful.ro sau a aplicației mobile Freshful.

Se vor emite FreshPoints pentru toate ambalajele SGR predate - doar pentru ambalajele participante (i.e. Coca-Cola & Co) se vor emite puncte double. Punctele aferente ambalajelor SGR predate (**excluzând dublarea**) se vor emite imediat ce sacul este procesat în depozit. Punctele aferente dublării se vor emite în cel mult 2 săptămâni de la data încheierii Campaniei.

5.3. Organizatorii estimeaza urmatorul buget al Campaniei: 7,300 euro - august  - 7 zile | 14,600 euro - octombrie - 14 zile | 7,300 euro - decembrie - 7 zile.

 5.4. Organizatorii sunt îndreptățiti să ia toate măsurile necesare în caz de tentativă de fraudă a mecanismului Campaniei, abuz sau orice alte tentative care ar putea afecta imaginea acestei Campanii, precum și a Organizatorilor. Orice încercare de fraudare se soldează cu eliminarea Participantului în cauză și cu sesizarea organelor de cercetare penală, Organizatorul urmând să informeze respectivul Participant cu privire la această decizie.

5.5. Organizatorul își rezervă dreptul de a întreprinde verificări în baza de date a Campaniei pentru a preveni tentativele de fraudare și producerea/limitarea prejudiciilor cauzate de posibile fraude.

**SECȚIUNEA 6. RESPONSABILITATE/LIMITAREA RĂSPUNDERII**

6.1. Organizatorii nu își asumă nicio răspundere și nu vor fi parte în litigiile referitoare la disputarea dreptului de proprietate aferente Produselor Participante. Existența vreunui litigiu referitor la dreptul de proprietate asupra Produselor Participante nu va influența acordarea punctelor de loialitate Participantului care a respectat prevederile prezentului Regulament Oficial.

6.2. Prin participarea la Campanie, toți Participanții sunt de acord și se obligă să respecte și să se conformeze tuturor termenilor și condițiilor impuse de Organizatori prin prezentul Regulament Oficial, nerespectarea acestora atrăgând răspunderea personală și exclusivă a Participanților.

6.3. Organizatorii nu au nici o obligație de a întreține corespondență cu Participantii ce apar ulterior incheierii Campaniei. Responsabilitatea Organizatorilor este limitată în conformitate cu prevederile prezentului Regulament Oficial. De asemenea, Organizatorul și, daca este cazul, societățile comerciale implicate în organizarea prezentei Campanii, își rezerva dreptul de a purta corespondența exclusiv cu Participantii. În cazul în care aceștia apelează la avocați sau alți reprezentanți, discuțiile vor avea loc doar după prezentarea unei împuterniciri legale corespunzătoare.

6.4. Organizatorii și, daca este cazul, societățile comerciale implicate in organizarea prezentei Campanii, nu își asumă răspunderea, incluzând dar fără a se limita la, pentru:

6.4.1. Acțiunile întreprinse în afara perioadei de desfășurare a Campaniei sau pe un alt Website;

6.4.2. Conturile sau participările ce conțin datele incomplete, inexacte sau incorecte;

6.4.3. Pierderile sau întârzierile înscrierilor online, generate de defecțiuni tehnice independent de voința Organizatorilor;

6.4.4.Derularea activităților de mentenanță ce nu pot fi amânate, desfășurate de către operatorii serviciilor de internet cât și a serverelor ce găzduiesc Website-ul si/sau platforma Freshful, cât și alte servicii de care funcționalitatea Website-ului si/sau a platformei Freshful este dependentă și nu poate funcționa, dacă prin aceasta, Website-ul si/sau platforma Campaniei nu pot fi accesate în vederea efectuării înscrierilor în Campanie.

6.4.5. Pierderile, întârzierile sau orice alte probleme la înscrierea în Campanie, cauzate de providerul de Internet sau conexiunea la Internet a persoanei/consumatorului care dorește să se înscrie în Campanie sau cele cauzate de rețelele de telefonie mobilă; inclusiv dar fara a se limita la intreruperile/disfuncționalitățile neanunțate ale providerului de internet sau blocarea accesului intern datorită aglomerării rețelelor pe perioadele de trafic intens;

**SECȚIUNEA 7. RESPONSABILITATE/LIMITAREA RĂSPUNDERII**

7.1. Pentru scopul acestui Regulament Oficial, forța majora înseamnă orice eveniment care nu poate fi controlat, remediat sau prevăzut de către Organizatori, a cărui apariție îi pune pe acestia din urmă în imposibilitatea de a-și îndeplini obligațiile asumate prin prezentul Regulament Oficial.

7.2. În orice situație de forță majoră sau caz fortuit care împiedică sau întârzie, total sau parțial, executarea și continuarea Campaniei, Organizatorii vor fi exonerati de răspunderea privind îndeplinirea obligațiilor sale pentru perioada în care această îndeplinire va fi împiedicată. Dacă va invoca forța majoră, Organizatorii sunt obligati să comunice Participanților la Campanie existența acesteia în termen de 5 zile lucrătoare de la apariția cazului de forță majoră, prin aceleasi mijloace de comunicare prin care prezentul Regulament a fost publicat.

**SECȚIUNEA 8. PROTECȚIA DATELOR PERSONALE**

8.1. Prin prezentul Regulament Oficial, Organizatorii se obligă să respecte prevederile legislației privind protecția datelor cu caracter personal inclusiv, în mod special, prevederile Regulamentului (UE) 2016/679 al Parlamentului European și al Consiliului din data de 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE („**GDPR**”).

8.2. Coca-Cola HBC Romania nu va prelucra date cu caracter personal ale Participantilor la aceasta Campanie. Freshful este operator independet de date cu caracter personal. Freshful va prelucra datele cu caracter personal ale Participantilor, in conformitate cu politia proprie privind protectia datelor cu caracter personal.

8.3. Datele cu caracter personal sunt prelucrate în următoarele scopuri:

a. organizarea și desfășurarea Campaniei și acordarea FreshPoints (executarea obligațiilor care reies din Regulament);

b. plata impozitelor și a contribuțiilor relevante și raportarea către autoritățile publice competente (când este cazul) (obligația legală a Organizatorului);

c. soluționarea oricăror plângeri în legătură cu organizarea și desfășurarea Campaniei; punerea în aplicare a prevederilor Regulamentului pentru apărarea în instanță și/sau alte proceduri judiciare sau administrative, inclusiv investigarea eventualelor încălcări, realizarea diverselor raportări, analize și studii statistice cu privire la campaniile de marketing organizate și succesul acestora; de asemenea, atunci când înregistra convorbirile telefonice. Înregistrarea convorbirilor ajută Organizatorul să gestioneze activitatea sa internă în departamentul relevant. De asemenea, aceste înregistrări pot fi folosite pentru a verifica modul în care au fost soluționate cererile adresate de petenți sau în cazul unor eventuale litigii / dispute legate de modul de gestiune a activității de marketing a Organizatorului. Înregistrarea se va face doar dacă Organizatorul va avea acordul interlocutorului (interesul legitim);

d. activități de arhivare, dacă sunt cerute de legislație (obligația legală a Organizatorului).

e. În cazul în care consimțământul persoanelor vizate constituie temeiul juridic pentru prelucrarea datelor cu caracter personal, persoanele vizate au dreptul de a-și retrage acest consimțământ în orice moment.

8.4. Organizatorii nu transfera datele cu caracter personal ale persoanelor vizate (Participantii) decât în state aparținând Spațiului Economic European (SEE).

8.5. Datele cu caracter personal sunt păstrate de Organizatori cât este necesar pentru îndeplinirea scopurilor pentru care au fost colectate conform Regulamentului, cu respectarea procedurilor interne privind retenția datelor, inclusiv a regulilor de arhivare aplicabile. Spre exemplu, datele cu caracter personal colectate pentru scopul solutionarii reclamatiilor vor fi stocate pe Perioada Campaniei, plus o perioadă suplimentară necesară soluționării reclamației (doar în privința datelor care fac obiectul reclamației).

8.6. Conform legii, persoanele vizate beneficiază de următoarele drepturi:

1. Dreptul de acces: persoanele vizate au dreptul de a obține de la Operator confirmarea că prelucrează datele lor cu caracter personal, precum și informații privind specificul prelucrării cum ar fi: scopul, categoriile de date cu caracter personal prelucrate, destinatarii datelor, perioada pentru care datele sunt păstrate, existența dreptului de rectificare, ștergere sau restricționare a prelucrării. Acest drept le permite să obțină gratuit o copie a datelor cu caracter personal prelucrate, precum și contra cost orice copii suplimentare;
2. Dreptul de rectificare a datelor: persoanele vizate au dreptul de a solicita modificarea datelor lor cu caracter personal incorecte ori, după caz, completarea datele care sunt incomplete;
3. Dreptul la ștergere: persoanele vizate au dreptul de a solicita ștergerea datelor lor cu caracter personal atunci când:

* acestea nu mai sunt necesare pentru scopurile pentru care au fost colectate și sunt prelucrate;
* și-au retras consimțământul pentru prelucrarea datelor cu caracter personal și Organizatorul nu le mai poate prelucra pe alte temeiuri legale;
* datele cu caracter personal sunt prelucrate contrar legii;
* datele cu caracter personal trebuie șterse conform legislației relevante.

1. Retragerea consimțământului și dreptul de opoziție: persoanele vizate au dreptul de a-si retrage oricând consimțământul cu privire la prelucrarea datelor cu caracter personal prelucrate pe bază de consimțământ. De asemenea se pot opune oricând prelucrărilor pentru scop de marketing, inclusiv profilărilor efectuate în acest scop, precum și prelucrărilor bazate pe interesul legitim al operatorului, din motive care țin de situația dvs. specifică.
2. Restricționare: persoanele vizate au dreptul de a solicita restricționarea prelucrării datelor în următoarele situații:

* în cazul în care contestă corectitudinea datelor cu caracter personal, pentru o perioadă care permite Organizatorului să verifice exactitatea datelor în cauză;
* în cazul în care prelucrarea este ilegală, iar persoanele vizate se opun ștergerii datelor cu caracter personal, solicitând în schimb restricționarea utilizării lor;
* în cazul în care Organizatorul nu mai are nevoie de datele cu caracter personal în scopul prelucrării, dar persoanele vizate le solicita pentru o acțiune în instanță;
* în cazul în care persoanele vizate s-au opus prelucrării, pentru intervalul de timp în care se verifică dacă drepturile legitime ale operatorului prevalează asupra drepturilor lor în calitate de persoană vizată.

1. Dreptul la portabilitate: în măsura în care Organizatorul prelucrează datele cu caracter personal prin mijloace automate, persoanele vizate au dreptul să solicite Organizatorului să furnizeze datele lor cu caracter personal într-o formă structurată, utilizată frecvent și care poate fi citită în mod automatizat (spre exemplu în format CSV). Dacă persoanele vizate solicita acest lucru, Organizatorul poate să transmită datele cu caracter personal ale acestora unei alte entități, dacă este posibil din punct de vedere tehnic.

8.7. Pentru detalii privind durata de stocare a datelor, persoanele vizate pot contacta Părțile la urmatoarele date de contact:

EMAG RETAIL S.R.L.:

În atenția: Responsabilului cu Protecția Datelor (DPO), Adresa de Corespondență în București, Gara Herăstrău nr. 6, Clădirea Globalworth Square, etaj 2, Sectorul 2.

Email: data.protection@emag.ro

**SECȚIUNEA 9. DISPOZITII FINALE**

9.1. Prezentul Regulament Oficial a fost redactat de către Organizatori, cu respectarea prevederilor legale in vigoare, și a fost semnat și autentificat în prezenta unui Notar Public, într-un exemplar original și mai multe copii duplicat.

9.2. Regulament intra in vigoare incepand cu data de 25 august 2025, ora 00:00.